CELEX: C2007/183/16
Language: fi
Date: 2007-08-04 00:00:00
Title: Asia C-453/05: Yhteisöjen tuomioistuimen tuomio (ensimmäinen jaosto) 21.6.2007 (Finanzgericht Berlin-Brandenburgin (Saksa) esittämä ennakkoratkaisupyyntö) — Volker Ludwig v. Finanzamt Luckenwalde (Kuudes direktiivi — Arvonlisävero — Luottojen välitystä koskevien liiketoimien käsite)

4.8.2007   
            
            
               FI
            
            
               Euroopan unionin virallinen lehti
            
            
               C 183/10
            
         Yhteisöjen tuomioistuimen tuomio (ensimmäinen jaosto) 21.6.2007 (Finanzgericht Berlin-Brandenburgin (Saksa) esittämä ennakkoratkaisupyyntö) — Volker Ludwig v. Finanzamt Luckenwalde
   (Asia C-453/05) (1)
   
   (Kuudes direktiivi - Arvonlisävero - Luottojen välitystä koskevien liiketoimien käsite)
   (2007/C 183/16)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Berlin-Brandenburg
   Pääasian asianosaiset
   
      Kantaja: Volker Ludwig
   
      Vastaaja: Finanzamt Luckenwalde
   Oikeudenkäynnin kohde
   Ennakkoratkaisupyyntö — Finanzgericht des Landes Brandenburg — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1), sellaisena kuin se on muutettuna, 13 artiklan B kohdan d alakohdan 1 alakohdan tulkinta — Luottojen välitystä koskevien liiketoimien käsite — Vapautuksen epääminen sellaisen provision osalta, jonka itsenäinen sijoitusneuvoja (Vermögensberater) saa luottosopimuksen tekemisestä sijoitusneuvontayritykseltä, jonka aliedustaja se on, silloin kun neuvojan ja luottosopimuksen osapuolten välillä ei ole sopimussuhdetta
   Tuomiolauselma
   
               1)
            
            
               Se seikka, että verovelvollinen analysoi hankkimiensa asiakkaiden varallisuustilanteen välittääkseen heille luottoja, ei estä toteamasta, että kyse on jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 13 artiklan B kohdan d alakohdan 1 alakohdassa tarkoitetusta luottojen välitystä koskevasta palvelusta, mikäli mainitun verovelvollisen tarjoamaa luottojen välitystä koskevaa palvelua on pidettävä edellä esitettyjen tulkintaan liittyvien seikkojen valossa pääasiallisena suorituksena, johon nähden sijoitusneuvontapalvelu on liitännäinen, jolloin sijoitusneuvontapalvelua kohdellaan verotuksellisesti samoin kuin luottojen välitystä koskevaa palvelua. Ennakkoratkaisua pyytäneen tuomioistuimen asiana on määrittää, onko asia näin sen käsiteltävänä olevassa oikeusriidassa.
            
         
               2)
            
            
               Se seikka, että verovelvollinen ei ole sopimussuhteessa luottosopimuksen, jonka tekemiseen hän on osaltaan vaikuttanut, kumpaankaan osapuoleen ja että hän ei ole suorassa yhteydessä yhteen näistä osapuolista, ei ole esteenä sille, että mainittu verovelvollinen tarjoaa kuudennen direktiivin 77/388 13 artiklan B kohdan d alakohdan 1 alakohdassa tarkoitetun luottojen välitystä koskevan verosta vapautetun palvelun.
            
         
      (1)  EUVL C 60, 11.3.2006.